‘CIMB’มองทองขึ้นขายกองใหม่เป้า8
ซีไอเอ็มบี คาดราคาทองขาขึ้น ส่งกองทุนทองขาย ตั้งเป้า 8% ภายใน 8 เดือน
24 เม.ย. 2555

ซีไอเอ็มบี คาดราคาทองขาขึ้น ส่งกองทุนทองขาย ตั้งเป้า 8% ภายใน 8 เดือน
นายอนุสรณ์ บูรณกานนท์ กรรมการผู้จัดการ บริษัทหลักทรัพย์จัดการกองทุน (บลจ.) ซีไอเอ็มบีพรินซิเพิล กล่าวว่า บริษัทได้เสนอขายกองทุนเปิดซีไอเอ็มบีพรินซิเพิล โกลด์ 8 เปอร์เซ็นต์ ทริกเกอร์ 2 ระหว่างวันที่ 23-30 เม.ย. 2555 มูลค่าโครงการ 1,000 ล้านบาท 
“ราคาทองปรับตัวลงตามคาด ตั้งแต่ปลายเดือน ก.พ.ที่ผ่านมาจนปัจจุบันอยู่แถว 1,642 เหรียญสหรัฐต่อออนซ์ จากมาตรการรีไฟแนนซ์ระยะยาวของธนาคารกลางยุโรป ส่งผลให้เงินเหรียญสหรัฐแข็งค่า อีกทั้งการนำเข้าทองแท่งในเดือน มี.ค. ของอินเดีย ซึ่งเป็นผู้ซื้อรายใหญ่ลดลงหลังทางการปรับเพิ่มภาษีนำเข้าทอง” นายอนุสรณ์ กล่าว
นายเจษฎา สุขทิศ ประธานเจ้าหน้าที่ด้านการลงทุน บลจ.ซีไอเอ็มบีพรินซิเพิล กล่าวว่า ราคาทองคำยังมีทิศทางเป็นบวก หากย้อนดูในช่วง 7-8 ปีที่ผ่านมาราคาปรับเพิ่มขึ้น 10-15% ต่อปี ขณะเดียวกันถ้ามองในความผันผวนของเศรษฐกิจโลก เช่น สหรัฐ ยุโรป หรือความไม่สงบต่างๆ การลงทุนแบบอื่นอาจจะได้รับผลกระทบ แต่ราคาทองคำยังเพิ่มขึ้น การจัดพอร์ตลงทุนจึงควรมีทองคำ 1020% เพื่อกระจายความเสี่ยง 
กองทุนตั้งเป้าผลตอบแทน 8% ภายใน 8 เดือน โดยลงทุนในกองทุน SPDR Gold Trust เพื่อสร้างผลตอบแทนให้ใกล้เคียงกับราคาทองคำแท่งและป้องกันความเสี่ยงค่าเงิน